section_heading: 2020. - Zoran Milanović
paragraph_text: Na nju su bile pozvane 43 osobe u tri kategorije – dužnosnici po funkcijama, među njima i dvojica bivših predsjednika, obitelj izabranog predsjednika te članovi njegovog izbornog stožera. Na inauguraciji su, uz tada aktualnu predsjednicu Kolindu Grabar-Kitarović i supruga Jakova Kitarovića, od dužnosnika prisustvovali predsjednik Sabora Gordan Jandroković, potpredsjednici Sabora Milijan Brkić, Željko Reiner, Božo Petrov, Siniša Hajdaš Dončić i Furio Radin, predsjednik Vlade Andrej Plenković i potpredsjednici Vlade Davor Božinović, Damir Krstičević, i Predrag Štromar (Zdravko Marić bio je na službenom putu), predsjednik Vrhovnoga suda Đuro Sessa te načelnik Glavnog stožera general Mirko Šundov. Svečanosti su nazočili i dvojica bivših predsjednika Republike – Stjepan Mesić i Ivo Josipović, zatim Milanovićeva supruga Sanja sa sinovima te Milanovićeva majka Gina, kao i 19 članova izbornoga stožera izabranog predsjednika.